Diari Oficial de la Generalitat Valenciana


Sumari del DOGV 5657, del 11-12-2007 (2007/14245)

Assumpte civil 000343/2006. Notificació de la sentència a Santiago Bononad Izquierdo.
-------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14468


Data del document
:   12-11-2007

Organisme emissor
:   Jutjat de Primera Instància Número 2 de Moncada

Tipus de document
:   Edicte

Descriptors 

:   * sistema judicial

Assumpte civil 000343/2006. Notificació de la sentència a Santiago Bononad Izquierdo. [2007/14112]  
Assumpte civil 000343/2006  
Part demandant: María del carmen Boluda Suria.  
Part demandada: Santiago Bononad Izquierdo.  
Sobre: altres pretensions de família.  
Atés que es desconeix el domicili o la residència actual de la part demandada, per provisió de 12 de novembre de 2007, el jutge, de conformitat amb el que disposa l'article 497.2 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a notificar sentència al demandat.  
«Sentència número 509/2007   
Moncada, 25 d'octubre de 2007   
Concepción Rut Monzó Martínez, jutgessa de Primera Instància i Instrucció número 2 de Moncada, he vist estes actuacions de judici verbal, seguides en este Jutjat amb el número 343/2006, a instàncies de Mª Carmen Boluda Suria, representada per la procuradora Gema Mañez Ibáñez, i assistida pel lletrat Carlos Amutio Herrero, contra Santiago Bononad Izquierdo, declarat en situació legal de rebel·lia perquè no ha comparegut en estes actuacions, en les quals ha sigut part el Ministeri Fiscal.  
Antecedents de fet  
Primer. La representació processal de Mª Carmen Boluda Suria, va interposar una demanda de judici verbal sobre mesures personals i pensió alimentària del fill menor, contra Santiago Bononad Izquierdo, i es va incoar este procediment pels tràmits de judici verbal.  
Segon. Admesa a tràmit la demanda, es va acordar citar a termini el demandat i lliurar-li els documents perquè en el termini de 20 dies es personara en la forma legal en les actuacions i hi contestara. Igualment es donar trasllat de la demanda al Ministeri Fiscal. Dins del termini esmentat, la part demandada no hi va comparéixer, per la qual cosa va ser declarat en situació legal de rebel·lia. El Ministeri Fiscal, va evacuar el tràmit concedit en temps i forma i va contestar la demanda.  
Tercer. Convocades les parts a la vista corresponent el 19 d'octubre de 2007, hi van comparéixer la part actora i el Ministeri Fiscal. La part actora es va ratificar en l'escrit de la demanda. El Ministeri Fiscal va informar que s'atenia al resultat de la prova practicada. Després d'això, es va rebre el plet a prova i l'actora va proposar documental per reproduïda, que va ser admesa, i el fiscal, la documental per reproduïda, que també s'hi va admetre, i es va obrir un període de prova de 30 dies i després van quedar les actuacions sobre la taula del Jutjat per a sentència  
Quart. En la tramitació d'este procediment s'han observat totes les formalitats i les prescripcions legals.  
Raonament jurídics  
Primer. La presentació processal de Mª Carmen Boluda Suria ha presentat una demanda sobre mesures personals relatives a guarda i custòdia i pensió alimentària de la filla menor, Lucía Bononad Boluda, contra Santiago Bononad Izquierdo, que no hi va comparéixer, per la qual cosa va ser declarat en situació legal de rebel·lia.  
Segon. La demandant sol·licita que s'atribuïsca la guarda i custòdia de la filla menor, menor Lucía Bononad Boluda, a la mare, la pàtria potestat de la qual es comparteix entre ambdós progenitors. Pel que fa a la pensió per aliments, sol·licita que el progenitor no custodi pague la quantitat de 200 € mensuals dins dels cinc primers dies de cada mes, en el compte bancari que la progenitora designe, i que s'actualitzarà d'acord amb l'IPC. Així mateix, sol·licita que les despeses extraordinàries siguen pagades per la meitat entre tots dos progenitors. Quant al règim de visites, sol·licita que el progenitor no custodi puga gaudir de la companyia de la filla tots els caps de setmana alterns des de les 10.00 hores del dissabte fins a les 20.00 hores del diumenge, arreplegant la menor al domicili matern i tornant-la en el mateix domicili. Els períodes de vacances de Nadal, Setmana Santa, i els mesos de juliol i agost seran per la meitat, i en cas de desacord triarà la mare els anys parells i el pare, els anys imparells.  
Atesa la prova documental que es troba en les actuacions on consta acreditat el salari com a auxiliar administrativa de la demandant, que oscil·la entre 500 i 600 € mensuals i, com que no consta oposició del Ministeri Fiscal es procedent aprovar les mesures instades per la part actora, tal como consten en la part dispositiva de la resolució.  
Tercer. Pel que fa a les costes processals, tot acudint a les normes generals en matèria de costes que estableix l'article 394 de la Llei d'Enjudiciament Civil, no pertoca imposar les costes d'este procediment a cap dels litigants, ja que, a pesar de l'estimació de demanda interposada per la part actora, i la incompareixença de la part demandada en este plet, no s'hi observa una temeritat especial o mala fe processal en cap de les dues parts litigants que poguera justificar la imposició expressa de costes, ja que es tracta de mesures acordades per l'interés exclusiu de la menor i seguint amb això la reiterada doctrina de la Secció Desena de l'Audiència Provincial de València en este sentit.  
Vistos els preceptes legals i la resta d'aplicació general i pertinent.  
Dispositiva  
Estime la demanda plantejada per Mª Carmen Boluda Suria, representada per la procuradora Gema Mañez Ibáñez, contra Santiago Bononad Izquierdo, sobre mesures personals i aliments relatius a la filla comuna, Lucía Bononad Boluda, i acorde les mesures següents:  
Primera. L'atribució de la guarda i custòdia de la filla menor, Lucía Bononad Boluda, a la mare, la pàtria potestat de la qual és compartida entre tots dos progenitors.  
Segona. Santiago Bononad Izquierdo, podrà estar en la companyia de la filla menor tots els caps de setmana alterns des de les 10.00 hores del dissabte fins a les 20.00 hores del diumenge, i haurà d'arreplegar la menor al domicili matern i tornar-la al mateix domicili. Els períodes de vacances de Nadal, Setmana Santa, i els mesos de juliol i agost seran per la meitat i, en el cas que no hi haja acord, triarà la mare els anys parells i el pare, els anys imparells.  
Tercer. Santiago Bononad Izquierdo, contribuirà com a prestació per aliments per a la filla menor i pagarà a la mare, per mesos anticipats i dins dels cinc primers dies de cada mes, la quantitat mensual de 200 euros; suma pecuniària que s'actualitzarà segons la variació que experimente en relació amb l'IPC.  
Quart. Les despeses extraordinàries les pagaran per la meitat ambdós progenitors.  
Tot això, sense que pertoque fer una imposició expressa de les costes processals d'este procediment a cap dels litigants.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i se'n portarà una testimoniança a les actuacions originals, i que es notificarà a les parts fent-los saber que contra esta sentència poden preparar en este Jutjat un recurs d'apel·lació dins dels cinc dies següents a la seua notificació. Ho pronuncie, mane i firme».  
Publicació. La sentència anterior, l'ha llegida i publicada la jutgessa que la va dictar, en la forma legal, en el dia de hui. En done fe.  
Moncada, 12 de novembre de 2007.- La secretària judicial: Ana Mª Lillo Sánchez.